**Rámcová dohoda o poskytnutí služieb č. ...**

**uzavretá v zmysle ustanovenia § 269 ods. 2 zákona č. 513/1991 Zb., Obchodný zákonník**

**v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej v texte ako „Zmluva“)**

# Zmluvné strany:

**Názov:** Slovenská inovačná a energetická agentúra

**Sídlo:** Bajkalská 27, 827 99 Bratislava

**Štatutárny orgán:** Ing. Peter Blaškovitš, generálny riaditeľ

**IČO:** 00 002 801

**Právna forma:** štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**DIČ: 2020877749**

**IČ DPH: SK2020877749**

**Bankové spojenie:** Štátna pokladnica

**IBAN: SK65 8180 0000 0070 0006 2596**

**BIC kód: SPSRSKBA**

**Vecne zodpovedný**: Ing. Lukáš Zendulka, PhD.

**Kontakt** : tel.: 0908 513 667, e-mail: lukas.zendulka@siea.gov.sk

(ďalej v texte ako **„Objednávateľ“**)

a

**Obchodné meno/názov:**

**Sídlo/miesto podnikania:**

**Štatutárny orgán:**

**IČO:**

**DIČ:**

**IČ DPH:**

**Bankové spojenie:**

**IBAN:**

**BIC kód:**

**Zapísaný v:**

**Vecne zodpovedný**:

**Kontakt**: tel.: , e-mail:

(ďalej v texte ako **„Poskytovateľ“**)

(ďalej v texte ako **„Zmluvné strany“** alebo samostatne **„Zmluvná strana“**)

**Preambula**

Táto Zmluva je výsledkom použitia procesu verejného obstarávania v súlade s ustanovením § 66 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon o verejnom obstarávaní“) a internou Smernicou o verejnom obstarávaní v podmienkach SIEA. Podkladom pre uzatvorenie tejto Zmluvy sú podmienky uvedené v oznámení o vyhlásení verejného obstarávania a súťažných podkladoch (ďalej len „SP“) verejnej súťaže, ktorú vyhlásil Objednávateľ v Úradnom vestníku EÚ ....... dňa ....... pod zn. ....... a vo Vestníku verejného obstarávania č. ....... dňa ....... pod zn. ....... a v ponuke Poskytovateľa. Poskytovateľ sa zúčastnil tohto verejného obstarávania, splnil podmienky účasti vo verejnom obstarávaní a jeho ponuka bola Objednávateľom vyhodnotená ako úspešná.

# Čl. I.

# Predmet zmluvy

1. Predmetom tejto zmluvy je záväzok Poskytovateľa poskytnúť Objednávateľovi služby vo forme zabezpečenia technického riešenia za účelom plnenia vodíka do vodíkových vozidiel, zabezpečenie samotného vodíka a následne jeho plnenie do vodíkových vozidiel podľa podmienok dohodnutých v tejto zmluve, Opise predmetu zákazky, ktorý tvorí prílohu č. 1 tejto zmluvy a Návrhu na plnenie predmetu zmluvy, ktorý tvorí prílohu č. 3 tejto zmluvy, a záväzok Objednávateľa zaplatiť Poskytovateľovi za poskytnuté služby odmenu.
2. Poskytovateľ sa zaväzuje poskytovať služby podľa tejto zmluvy v Košickom kraji.

**Čl. II**

**Práva a povinnosti Objednávateľa**

1. Objednávateľ sa zaväzuje poskytovať Poskytovateľovi nevyhnutnú súčinnosť za účelom plnenia predmetu zmluvy.
2. Objednávateľ je oprávnený zariadenie na plnenie vodíka viditeľne označiť na vlastné náklady odnímateľnou propagačnou grafikou zameranou na bezemisné technológie v doprave, vrátane predpísaného súboru log s prihliadnutím na dizajn manuál (logo Národného projektu Žiť energiou, logo Európskej únie, logo operačného programu Kvalita životného prostredia, logo Objednávateľa) tak, aby táto grafika neprekrývala prípadnú inú už existujúcu propagačnú grafiku umiestnenú na predmetnom zariadení. Objednávateľ je povinný po ukončení poskytovania služieb túto propagačnú grafiku na vlastné náklady odstrániť.
3. Objednávateľ je povinný informovať Poskytovateľa o všetkých podstatných skutočnostiach majúcich vplyv na plnenie podľa tejto zmluvy, a to bez zbytočného odkladu.
4. Objednávateľ sa pri odoberaní vodíka zaväzuje rešpektovať pokyny Poskytovateľa, najmä obslužného personálu zariadenia na plnenie vodíka tak, aby nedošlo ku škode na zdraví a na majetku.

**Čl. III**

**Práva a povinnosti Poskytovateľa**

1. Poskytovateľ podpisom tejto zmluvy vyhlasuje, že je spôsobilý poskytnúť plnenie podľa tejto zmluvy.
2. Poskytovateľ je povinný zabezpečiť/dodať technické riešenie najneskôr do x mesiacov odo dňa nadobudnutia účinnosti tejto zmluvy. Služby, ktoré sú predmetom tejto zmluvy, bude Poskytovateľ poskytovať od zabezpečenia/dodania technického riešenia najneskôr do 31.08.2023.
3. Poskytovateľ sa zaväzuje na vlastné náklady vybudovať zariadenie umožňujúce plnenie vodíka do vodíkových vozidiel v lokalite podľa Čl. I ods. 2 tejto zmluvy. Poskytovateľ je povinný zabezpečiť všetky nevyhnutné náležitosti tak, aby mohol poskytovať služby v súlade s platnými právnymi predpismi.
4. Poskytovateľ sa zaväzuje najneskôr 15 dní pred začiatkom poskytovania služieb oznámiť Objednávateľovi presnú lokalitu umiestnenia zariadenia na plnenie vodíka do vodíkových vozidiel v príslušnom kraji podľa Čl. I ods. 2 tejto zmluvy a dátum začiatku poskytovania služieb podľa bodu 2 tohto článku tejto zmluvy, t. z. okamih, odkedy bude možné využiť služby Poskytovateľa.
5. Poskytovateľ je povinný zabezpečiť, aby zariadenia na plnenie vodíka do vodíkových vozidiel využíval len Objednávateľ, t. z., že čerpať vodík môžu len vodíkové vozidlá vopred Objednávateľom vhodným spôsobom oznámené Poskytovateľovi.
6. Poskytovateľ berie na vedomie, že od plnenia podľa tejto zmluvy je závislé plnenie iného záväzkového vzťahu, predmetom ktorého je zabezpečenie vodíkových vozidiel Objednávateľom. Poskytovateľ je povinný za týmto účelom zabezpečiť dostatočné množstvo vodíka a súčasne aj funkčnosť zariadenia na jeho plnenie do vodíkových vozidiel. V prípade, ak zariadenie na plnenie vodíka bude mať vady znemožňujúce jeho využívanie, prípadne ohrozujúce bezpečnosť, je Poskytovateľ povinný tieto vady bez zbytočného odkladu odstrániť, prípadne zabezpečiť alternatívnu možnosť doplnenia vodíkového paliva. Ak si Poskytovateľ nesplní svoj záväzok, vplyvom čoho nebude možný ďalší presun vodíkových vozidiel, zodpovedá Poskytovateľ za oprávnené náklady, ktoré Objednávateľovi v tejto súvislosti vzniknú, napr. náklady na odťahovú službu a pod. Ustanovenie čl. V ods. 8 tým nie je dotknuté.
7. Poskytovateľ je povinný umožniť Objednávateľovi plnenie vodíka do vodíkových vozidiel Objednávateľa každý deň v čase od 08:00 hod. do 18:00 hod., ak sa zmluvné strany nedohodnú inak. Za účelom splnenia si povinnosti podľa predchádzajúcej vety je Poskytovateľ povinný zabezpečiť vjazd vodíkových vozidiel, obslužný personál zariadenia na plnenie vodíka ako aj ďalšie náležitosti nevyhnutné za účelom plnenia vodíka do vodíkových vozidiel Objednávateľa tak, aby nedošlo ku škode na zdraví a na majetku a aby bol naplnený účel tejto zmluvy.
8. Poskytovateľ, na ktorého sa vzťahuje povinnosť zapisovať sa do registra partnerov verejného sektora, je v zmysle § 11 zákona o verejnom obstarávaní povinný byť v čase uzavretia Zmluvy a po celý čas jej trvania zapísaný v registri partnerov verejného sektora.
9. Poskytovateľ je povinný informovať Objednávateľa o všetkých podstatných skutočnostiach majúcich vplyv na plnenie podľa tejto zmluvy.
10. V prípade, ak Poskytovateľ bude poskytovať služby podľa tejto zmluvy prostredníctvom subdodávateľov, zodpovedá za ich plnenie akoby plnil sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke. Poskytovateľ zodpovedá aj za svojich subdodávateľov vo vzťahu k registru partnerov verejného sektora. Subdodávatelia Poskytovateľa, ktorí majú povinnosť zapisovať sa do registra partnerov verejného sektora, musia byť v ňom v zmysle § 11 zákona o verejnom obstarávaní zapísaní po celú dobu trvania Zmluvy. Ak došlo k výmazu subdodávateľa z registra partnerov verejného sektora, je Poskytovateľ povinný bezodkladne túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 32 ods. 1 a § 11 zákona o verejnom obstarávaní. Ak má subdodávateľ povinnosť byť zapísaný v registri partnerov verejného sektora a dôjde k jeho výmazu, nie je odo dňa výmazu oprávnený podieľať sa na plnení predmetu zmluvy.
11. Využitie subdodávateľov

11.1 Poskytovať vyhlasuje, že na plnení predmetu zmluvy podľa článku I. tejto Zmluvy sa budú podieľať nasledovní subdodávatelia, ktorí sú Poskytovateľovi známi v čase uzavretia tejto Zmluvy:

|  |  |  |  |  |  |
| --- | --- | --- | --- | --- | --- |
| **Por. Č.\*** | **Obchodné meno a sídlo subdodávateľa** | **IČO** | **% podiel na zákazke** | **Predmet subdodávok** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** |
|  |  |  |  |  |  |
|  |  |  |  |  |  |
|  |  |  |  |  |  |

*\*V prípade potreby doplniť riadok pre ďalšieho subdodávateľa*

* 1. Ak Poskytovateľ neuvedie v bode 11.1 tohto článku tejto Zmluvy požadované údaje, objednávateľ má zato, že na plnení predmetu zmluvy podľa článku I. tejto Zmluvy sa nebudú podieľať subdodávatelia a celý predmet Zmluvy Poskytovateľ uskutočníme vlastnými kapacitami.
  2. Poskytovateľ je povinný oznámiť Objednávateľovi akúkoľvek zmenu/doplnenie údajov o subdodávateľovi uvedenom v bode 11.1 tohto článku tejto Zmluvy najneskôr do desiatich (10) dní, odo dňa kedy daná zmena nastala.
  3. V prípade zmeny/doplnenia subdodávateľa počas plnenia tejto Zmluvy, je Poskytovateľ povinný najneskôr tri (3) pracovné dni pred plánovanou zmenou predložiť Objednávateľovi písomné oznámenie o zmene/doplnení subdodávateľa, ktoré bude obsahovať minimálne: podiel zákazky, ktorý má dodávateľ v úmysle zadať subdodávateľovi, predmet subdodávok, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky účasti podľa § 41 ods. 1 písm. b) zákona o verejnom obstarávaní.
  4. Ak navrhovaný subdodávateľ nespĺňa podmienky účasti podľa § 41 ods. 1 písm. b) zákona o verejnom obstarávaní, Objednávateľ písomne požiada Poskytovateľa o jeho nahradenie. Poskytovateľ doručí návrh nového subdodávateľa do piatich (5) pracovných dní odo dňa doručenia žiadosti podľa prvej vety, ak Objednávateľ neurčil dlhšiu lehotu.

**Čl. IV**

**Odmena za poskytovanie služieb**

1. Cena za služby podľa tejto zmluvy bola stanovená dohodou účastníkov v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Podrobná špecifikácia ceny predmetu zmluvy je uvedená v prílohe č. 2 Podrobná špecifikácia ceny (ďalej len ako „Príloha č. 2“) K cene bude pripočítaná DPH v zmysle platných právnych predpisov.
2. Objednávateľ na predmet tejto zmluvy neposkytuje preddavok ani zálohovú platbu.
3. Poskytovateľ je oprávnený vystaviť faktúru po tom, ako začne poskytovať služby podľa Čl. III ods. 4 tejto zmluvy. Poskytovateľ je oprávnený vystaviť faktúru za poskytnutie služieb podľa tejto zmluvy vždy za uplynulý kalendárny mesiac alebo jeho alikvótnu časť, v ktorom boli služby poskytnuté. Faktúry je možné zasielať elektronickou formou na e-mailovú adresu [faktury@siea.gov.sk](mailto:faktury@siea.gov.sk) a v kópii na e-mailovú adresu vecne zodpovednej osoby za Objednávateľa, uvedenú v záhlaví tejto Zmluvy. Faktúra má splatnosť 30 dní odo dňa doručenia. Faktúra sa považuje za uhradenú dňom pripísania finančných prostriedkov na účet Poskytovateľa.
4. Faktúra musí obsahovať všetky náležitosti v súlade s platnými právnymi predpismi, špecifikáciu ceny za technické riešenie za účelom plnenia vodíka do vodíkových vozidiel a špecifikáciu množstva vodíkového paliva, ktoré Objednávateľ odoberal v príslušnom fakturačnom období. Prílohou faktúry je aj podrobný rozpis uskutočnených odberov vodíka za príslušné fakturačné obdobie, z ktorého bude zrejmý dátum, čas, evidenčné číslo vozidla, do ktorého bol načerpaný vodík a odobraté množstvo vodíka pri každom odbere. V prípade, ak faktúra neobsahuje všetky náležitosti požadované touto zmluvou, prípadne všeobecnými právnymi predpismi je Objednávateľ oprávnený faktúru vrátiť Poskytovateľovi v lehote splatnosti faktúry a požadovať vystavenie opravenej alebo novej faktúry. Nová lehota splatnosti začína plynúť odo dňa doručenia opravenej, resp. novej faktúry Objednávateľovi, pričom táto doba sa nebude považovať za dobu omeškania Objednávateľa so zaplatením fakturovanej sumy a Poskytovateľ nemá po túto dobu nárok na úrok z omeškania.
5. Poskytovateľ berie na vedomie, že cena za predmet tejto zmluvy bude hradená z prostriedkov Európskych štrukturálnych a investičných fondov a Objednávateľ je oprávnený požadovať, aby faktúra obsahovala aj ďalšie náležitosti, ako napr. číslo zmluvy, názov projektu, kód projektu a pod. Náležitosti podľa predchádzajúcej vety Objednávateľ oznámi Poskytovateľovi a ten je povinný ich vo faktúre uvádzať. Náležitosti faktúry podľa prvej vety tohto ustanovenia je Objednávateľ oprávnený kedykoľvek počas platnosti zmluvy meniť, túto zmenu je povinný oznámiť Poskytovateľovi bez zbytočného odkladu a Poskytovateľ je povinný zmeny vykonať. Objednávateľ je oprávnený platiť za poskytovanie služieb podľa tejto zmluvy z rôznych účtov.
6. V cene za poskytnutie služieb sú zahrnuté všetky náklady Poskytovateľa nevyhnutné na poskytnutie služieb podľa tejto zmluvy. Poskytovateľ nemá nárok na úhradu ďalších nákladov, ktoré mu vzniknú pri poskytovaní služieb podľa tejto zmluvy.
7. Poskytovateľ nemá nárok na odmenu za obdobie, kedy Objednávateľ nemohol využívať služby Poskytovateľa.

**Čl. V**

**Osobitné ustanovenia**

1. Poskytovateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto zmluvy a je povinný tiež poskytnúť oprávneným osobám všetku potrebnú súčinnosť. Poskytovateľ berie na vedomie, že financovanie tejto zmluvy bude uskutočnené z prostriedkov štátneho rozpočtu SR v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov štrukturálnych a investičných fondov EÚ.
2. Písomnosti podľa tejto zmluvy je možné doručovať poštou, kuriérom alebo elektronickými prostriedkami. Elektronickými prostriedkami nie je možné zasielať odstúpenie od zmluvy a výpoveď zmluvy. Pokiaľ sú písomnosti doručované elektronickými prostriedkami, považujú sa tieto za doručené momentom ich odoslania. Zmluvné strany sú povinné oznámiť si akúkoľvek zmenu adresy sídla uvedenej v tejto zmluve pre účely doručovania.
3. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v záhlaví tejto zmluvy alebo na korešpondenčnej adrese písomne oznámenej druhej zmluvnej strane, považujú sa písomnosti za doručené okamihom ich vrátenia odosielateľovi. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
4. Zmluvné strany sa zaväzujú zachovávať mlčanlivosť o všetkých skutočnostiach, o ktorých sa pri plnení tejto zmluvy dozvedeli a zabezpečovať dôslednú ochranu všetkých poskytnutých informácií pred tretími osobami. Od tejto povinnosti môže byť zmluvná strana oslobodená len v prípade písomného vyhlásenia druhej zmluvnej strany, alebo ak tak ustanovuje právny predpis alebo ak si to vyžaduje plnenie predmetu tejto zmluvy. Za porušenie povinnosti zachovávať mlčanlivosť podľa tohto bodu zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto zmluvy, ako aj ich použitie, pokiaľ sa stali verejne známymi alebo zverejnenie tejto zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť zmluvných strán zachovávať mlčanlivosť nie je časovo obmedzená a trvá i po zániku tejto zmluvy.
5. Zmluvné strany vyhlasujú, že v zmysle ustanovenia § 13 zákona Národnej rady SR č. 18/2018 Z. z. o ochrane osobných údajov a o zmene a doplnení niektorých zákonov a zároveň v súlade s ustanoveniami Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, budú spracovávať osobné údaje, s ktorými prídu do styku pri plnení tejto zmluvy, výlučne za účelom plnenia tejto zmluvy, jej archivácie podľa príslušných právnych predpisov a podmienok stanovených zákonom o verejnom obstarávaní. Osobné údaje budú spracované v súlade s vyššie uvedenými právnymi predpismi. Po skončení platnosti tejto zmluvy a uplynutí zákonných lehôt budú všetky osobné údaje vymazané.
6. Poskytovateľ je oprávnený postúpiť práva a povinnosti, resp. pohľadávky a záväzky z tejto zmluvy v prospech tretej osoby výlučne na základe predchádzajúceho písomného súhlasu Objednávateľa.
7. V prípade, ak je Objednávateľ v omeškaní s úhradou faktúry, Poskytovateľ má nárok na úhradu úroku z omeškania vo výške podľa platných právnych predpisov.
8. V prípade, ak si Poskytovateľ nesplní svoje záväzok podľa čl. III ods. 2 tejto zmluvy riadne a včas, má Objednávateľ nárok na úhradu zmluvnej pokuty vo výške dvojnásobku mesačnej odmeny, ktorá by Poskytovateľovi prislúchala za realizáciu technického riešenia za účelom plnenia vodíka do vodíkových vozidiel, a to za každý aj začatý kalendárny mesiac. V prípade, ak Poskytovateľ nesplní svoj záväzok podľa čl. III ods. 6 tejto zmluvy a Objednávateľ nebude môcť využívať služby podľa tejto zmluvy po dobu viac ako 15 dní, Objednávateľ má nárok na zaplatenie zmluvnej pokuty vo výške mesačnej odmeny, ktorá by Poskytovateľovi prislúchala za realizáciu technického riešenia za účelom plnenia vodíka do vodíkových vozidiel, a to za každých aj začatých 15 dní, kedy nebude môcť Objednávateľ využívať služby podľa tejto zmluvy. Poskytovateľ sa zaväzuje zaplatiť zmluvnú pokutu na výzvu Objednávateľa, v lehote uvedenej v predmetnej výzve, ktorá nesmie byť kratšia ako 30 dní. Zaplatením zmluvnej pokuty nie je dotknutý nárok na náhradu škody.

**Čl. VI**

**Doba platnosti zmluvy**

1. Táto zmluva sa uzatvára na dobu určitú a to odo dňa nadobudnutia účinnosti tejto zmluvy do 31.08.2023 alebo do vyčerpania finančného limitu vo výške ...., podľa toho, ktorá udalosť nastane skôr. Finančný limit sa pre účely tejto zmluvy považuje za vyčerpaný aj v prípade, ak zostatok finančného limitu nebude postačovať na úhradu služieb.
2. Zmluva nadobúda účinnosť dňom nasledujúcim po dni jej zverejnenia v Centrálnom registri zmlúv. Ak bola táto zmluva zverejnená v Centrálnom registri zmlúv pred okamihom doručenia výsledku kontroly verejného obstarávania alebo výsledku administratívnej finančnej kontroly verejného obstarávania vykonanej zo strany Sprostredkovateľského orgánu (kontrolného orgánu Objednávateľa), nadobudne účinnosť okamihom doručenia výsledku takejto kontroly, z ktorého vyplýva, že je možné financovanie plnenia podľa tejto zmluvy. V prípade, ak z výsledku kontroly podľa predchádzajúcej vety vyplýva, že nie je možné financovanie plnenia tejto zmluvy, zmluva zaniká a to aj v prípade, ak už bola zverejnená v Centrálnom registri zmlúv.
3. Zmluvu je možné pred uplynutím doby jej platnosti ukončiť aj písomnou výpoveďou bez udania dôvodu. Výpovedná doba je 3 mesiace a začína plynúť prvým dňom kalendárneho mesiaca, nasledujúceho po mesiaci, v ktorom bola výpoveď doručená zmluvnej strane.
4. Zmluvné strany môžu od zmluvy okamžite odstúpiť v prípade podstatného porušenia zmluvných povinností.
5. Za podstatné porušenie zmluvných povinností zo strany Poskytovateľa sa považuje, ak poruší povinnosti vyplývajúce z Čl. III ods. 2, 5, 7, 8 a Čl. V ods. 1 a 4 tejto zmluvy

1. Za podstatné porušenie zmluvných povinností zo strany Objednávateľa sa považuje, ak poruší povinnosti vyplývajúce z Čl. V ods. 4, alebo v prípade, ak je Objednávateľ v omeškaní so zaplatením faktúry o viac ako 30 dní odo dňa jej splatnosti.

**Čl. VII**

**Záverečné ustanovenia**

1. Právne vzťahy neupravené touto zmluvou sa spravujú príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
2. Ak bude akékoľvek ustanovenie tejto zmluvy vyhlásené za neplatné alebo nevymožiteľné, platnosť alebo vymožiteľnosť ostatných jej ustanovení zostane nedotknutá. V takomto prípade sa zmluvné strany dohodli, že uzatvoria dodatok a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami tak, aby bol zachovaný účel a cieľ pôvodného ustanovenia, pri rešpektovaní nových skutočností, bez ujmy pre zmluvné strany.
3. Zmluvné strany vyhlasujú, že akékoľvek nezhody alebo spory pri realizácii tejto zmluvy budú prednostne riešené vzájomnými rokovaniami. Pokiaľ sa zmluvné strany nedohodnú, obrátia sa na vecne a miestne príslušný súd v Slovenskej republike.
4. Zmluva je vyhotovená v štyroch (4) rovnopisoch, v troch (3) pre Objednávateľa a jednom (1) pre Poskytovateľa.
5. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú vlastnoručné podpisy.
6. Zmluvu je možné meniť len formou písomných a očíslovaných dodatkov, na základe dohody zmluvných strán a v súlade so zákonom o verejnom obstarávaní.
7. Neoddeliteľnou súčasťou tejto zmluvy sú nasledovné prílohy:
8. Príloha č. 1- Opis predmetu zákazky
9. Príloha č. 2- Podrobná špecifikácia ceny služieb
10. Príloha č. 3- Návrh uchádzača na plnenie predmetu zmluvy

V .................... dňa ................. V  ...................., dňa ..................

Za Objednávateľa: Za Poskytovateľa:

................................................................... ..............................................

Ing. Peter Blaškovitš

generálny riaditeľ